́рцу же жела́ющу увѣ́дати житіѐ єя̀, и неудержи́мѡ слезя́щу, нача̀ ѻна̀ я̀же ѡ себѣ̀ повѣствова́ти си́це: ́зъ, ѻ́ч҃е, рожде́на є́смь во ́птѣ, бы́вшей же мѝ двуна́десяти лѣ́тъ, и єщѐ живы́мъ су́щымъ роди́телємъ мои́мъ, ѿверго́хся любвѐ и́хъ, и идо́хъ во Алеѯандрі́ю ка́кѡ пе́рвое дѣ́вство моѐ растли́хъ, неудержи́мое же и ненасы́тное нача́хъ твори́ти любодѣя́ніе, стыжду́ся же и помы́слити, не то́чію гл҃ати намно́зѣ, ѻба́че ну́жднѣйшее скорѣ́е изгл҃ю, да увѣ́си неудержа́ніе пло́ти моея̀: седмьна́десять лѣ́тъ и бо́лѣе сотвори́хъ въ наро́дномъ блудодѣя́ніи, не ра́ди да́ра илѝ мзды̀ ко́ея, ниже́ бо ѿ нѣ́кіихъ даю́щихъ мѝ хотѣ́хъ прія́ти: сіе́ же умы́слихъ, да мно́жайшихъ пріѡбря́щу притека́ти ко мнѣ̀ ту́не, и исполня́ти плотско́е жела́ніе моѐ